CELEX: 62016CN0284
Language: mt
Date: 2016-05-23 00:00:00
Title: Kawża C-284/16: Talba għal deċiżjoni preliminari mressqa mill-Bundesgerichtshof (il-Ġermanja) fit-23 ta’ Mejju 2016 – Ir-Repubblika Slovakka vs Achmea BV

16.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 296/19
            
         Talba għal deċiżjoni preliminari mressqa mill-Bundesgerichtshof (il-Ġermanja) fit-23 ta’ Mejju 2016 – Ir-Repubblika Slovakka vs Achmea BV
   (Kawża C-284/16)
   (2016/C 296/25)
   Lingwa tal-kawża: il-Ġermaniż
   
      Qorti tar-rinviju
   
   Bundesgerichtshof
   
      Partijiet fil-kawża prinċipali
   
   
      Rikorrenti: Ir-Repubblika Slovakka
   
      Konvenuta: Achmea BV
   
      Domandi preliminari
   
   
               1)
            
            
               L-Artikolu 344 TFUE jipprekludi l-applikazzjoni ta’ klawżola ta’ ftehim bilaterali ta’ investiment bejn Stati Membri tal-Unjoni (dak li għandu jissejjaħ “TBI intern għall-Unjoni”), li tipprevedi li investitur ta’ Stat kontraenti jista’, fil-każ ta’ tilwima dwar investimenti fl-Istat kontraenti l-ieħor, jibda proċedura kontra dan l-Istat tal-aħħar quddiem tribunal tal-arbitraġġ, meta l-imsemmi ftehim ġie konkluż qabel l-adeżjoni ta’ wieħed mill-Istati kontraenti mal-Unjoni Ewropea, iżda meta l-proċedura ta’ arbitraġġ ser tinbeda biss wara din id-data?
               Fil-każ ta’ risposta negattiva għall-ewwel domanda:
            
         
               2)
            
            
               L-Artikolu 267 TFUE jostakola l-applikazzjoni ta’ tali dispożizzjoni?
               Fil-każ ta’ risposta negattiva għall-ewwel u għat-tieni domanda:
            
         
               3)
            
            
               Fil-kundizzjonijiet deskritti fl-ewwel domanda, l-ewwel paragrafu tal-Artikolu 18 TFUE jostakola l-applikazzjoni ta’ tali dispożizzjoni?